DOOM startet med å vise en demo av spillet. Trykk på en tast for å hente fram menyen. Fra denne menyen kan du hente og lagre spill (Load Game, Save Game), stille inn ting som skjermens størrelse under Options, avslutte spillet (Quit Game), vise en fullstendig oversikt over de tastene du kan bruke i spillet eller starte et nytt spill hvis du velger New Game.

Kaster du deg ut i det og velger New Game, må du som et minimum kjenne følgende taster for å overleve.
Piltastene brukes til bevegelse
CTRL brukes til å skyte med det våpenet du bærer
Mellomromstasten brukes til å åpne dører

Velg New Game med Enter-tasten
Velg Knee-Deep in the Dead
Velg vanskelighetsgrad. Nightmare er vanskeligst. Spillet er lettere oppover.

Spillet går ganske enkelt ut på å finne utgangen. Du beveger deg i noen store bygninger, og i ditt forsøk på å komme ut og videre til neste bane, møter du fiender i hopetall som du nådeløst må skyte før de gjør det av med deg. Fiender er ikke det eneste du finner. Underveis ligger det spredt en masse ting; førstehjelpsskrin, ammunisjon, beskyttelse og, ikke minst, nye våpen. Samle opp alt du finner. Hvis du ikke trenger førstehjelp, eller ikke klarer å bære flere patroner, blir de bare liggende. Du samler opp ting ved å gå inn i dem. I begynnelsen av spillet har du bare en pistol, og etter hvert som du finner flere våpen skifter du mellom dem med talltastene over bokstavdelen på tastaturet. Pistolen velges ved å taste 2, men hvis du vil slåss med tørre nevene, taster du 1. Våpnene du finner dukker så opp på tastene 3-7.

I DOOM finner du også låste dører, og for å åpne dem må du først finne den riktige nøkkelen. Men det er også hemmelige dører, og de er ofte der hvor veggen på en eller annen måte ser litt annerledes ut. Still deg foran veggen og trykk på mellomromstasten. Hvis det er et hemmelig rom bak veggen, åpner døren seg, og er du heldig, finner du massevis av nyttige ting i form av våpen, førstehjelp eller ammunisjon.

Systemkrav
DOS eller Windows 95
486 CPU
8 MB ram
6 MB diskplass
DirectX (Windows 95)

Avinstallering
Kjør programmet "Uninstall" for å fjerne Doom fra data- maskinen.